LidanRubinov/Halacha-QA huggingface dataset:
שאלה: חיסול עץ זית שמסכן: לרב אני גרה בבית על אדמה ומטפחת גינה, גם בעזרת גנן. בשנים האחרונות צמח בה עץ זית באופן ששורשיו מרימים את ריצפת מרפסת הכניסה לבית, שעליה בנויה פרגולה גדולה וכבדה. הפרגולה משמשת גם כסוכה בשבילנו בחג הסוכות. לאחרונה הרמת הריצפה התעצמה באופן שהפרגולה כולה מתעקמת, התקרה שלה כבר בנטיה וכל הקונסטרוקציה בסכנה. התייעצתי עם כמה אנשים שמבינים בבניה ואמרו שהפיתרון הכי נכון יהיה לחסל את עץ הזית הזה. קניתי חומר שיכול לחסל את העץ אך הגנן שלי מוכן לעשות זאת רק אם יראה פסק שמתיר לו את הדבר. תוכל לפסוק בעניין? עלי לציין עוד שלדעתי - אם זה לא יטופל, הדבר עלול חלילה אפילו לסכן חיים של כל מי שעובר במרפסת, שהיא גם הכניסה לבית. לוותר על הפרגולה כולה יהיה מחיר גדול, גם כספי, גם פונקציונלי (כאמור זו גם הסוכה שלנו). ב יונינה
תשובה: יש צד הלכתי וצד סגולי. הצד ההלכתי הוא שמותר לעקור עץ פרי לצורך עצים אחרים כמבואר בגמ  ר"ש אייתי ליה אריסי תמרי וכו, או לצורך בניין עצמו המט ליפול וכד  כהכרעת הרא"ש. אך לעקור לצורך יופי בעלמא בדירה יש בזה צד איסור, וכן יש איסור תורה אם מזיק לעץ  דרך השחתה  דהיינו לא לצורכו. הצד הסגולי הובא בצוואת ר"י החסיד שיש להמנע מלעקור עץ פרי וכן משמע קצת בגמ  לא שכיב ברי אלא דקץ תאינתא לפני זמנה. ולכן למעשה תשכרי גוי שיעקור את העץ (ואם אפשר גם ישתול אותו במקום אחר), וכך תצאי ידי חובת כל הצדדים.
שאלה: האם יש גבול לאמונה תמימה: הרב, יש לי חבר כבר שנה ו-4 דתי מבית. הכרנו בצבא, אני הייתי אז מסורתית ואני חוזרת בתשובה. וההתלהבות שלי מהדת הרבה יותר גדולה משלו וזה מובן. אבל לפעמים אנחנו נכנסים לויכוחים אמוניים שקשה לי עם הדעות שלו. אני אומרת שכל מה שרשום בתורה מבחינתי קודש קודשים וזה אמיתי והוא מסכים איתי, אבל הוא מסייג לפעמים ואומר שהוא מטיל ספק בכל מיני מקרים שקשה לו איתם, למשל בסיפור קריעת ים סוף. ואני לא מבינה איך?! לי יש אמונה תמימה. קראתי סיפור קצרצר על הרשב"י. מסופר שהרב אשר זליג מרגליות ראה בעצמו שבהילולת הרשב"י בל"ג בעומר, מקרה שילד שאמו באה לעשות לו חלאקה, מת לה בדיוק באותו יום והיא לקחה את גופתו ליד קבר הרשב"י התפללה חזק מאוד, כולם השאירו את גופת הילד לבד במתחם והילד חזר לחיים(זה הסיפור פחות או יותר). אני נוטה להאמין למקרים כאלה כי אני מאמינה בניסים ונפלאות ובעולם נסתר. נתתי לו לקרוא את הסיפור והוא בכלל לא מאמין. ויותר מזה כשאני אומרת לו שאני מאמינה הוא מסתכל עליי כאילו אני איזו תמימה, "איך את באמת מאמינה בדבר הזה?" כל הפקפוקים שלו גורמים לי לצער לפקפוק שלי בעצמי, באמונה התמימה והכנה שלי מה נכון? מי צודק מבנינו?
תשובה: 1. אדם לא חייב להיות מאמין בכל דבר או כופר בכל דבר. מי שמאמין לתאורי התנ"ך לא חייב להאמין לכל סיפור עממי. מי שלא מאמין לכל סיפור עממי לא חייב לכפור בתאורי התנ"ך. 2. את לא חייבת לחפש הכרעה: מי צודק? אפשר להשאיר דברים בויכוח גם בין בני זוג. את יכולה להיות חברה וגם להתחתן עם מישהו שהוא לא בדיוק כמוך. אנשים יכולים להיות סבלניים ולקבל בן זוג שונה מהם באמונות ודעות, בתנאי שזה נעשה בהכרה מלאה ובלב שלם. 3. לענין האמונה בקריעת ים סוף וכד : חובה לקבל את תאורי התורה כאמתיים - אחד מי"ג העקרים הוא להאמין שהתורה אומרת אמת. עם זאת אפשר לפרש דברים בדרכים שונות. 4. התורה עצמה מדגישה שקריעת ים סוף (בשמות פרק יד פסוק כא) הושפעה מרוח חזקה מאוד: ".ויולך ד  את הים ברוח קדים עזה כל הלילה וישם את הים לחרבה ויבקעו המים". אפשר שהיה שם סוג של הוריקן ששאב את המים והביא לחשיפת קרקע הים למספר שעות. 5. באותה מידה, אפשר שהסיפור שאת שמעת על קבר הרשב"י, מתאר ילד שהגיע לחוסר הכרה (לא ממש מת למרות שלמתבוננים מסביב נראה כאילו הוא מת) התפילה בקבר וסגולת הצדיק אכן עזרה להביא אותו לשיפור עצום אבל זו לא היתה ממש החיאת מתים. 6. כפי שנוכחת בדברי, אני מעדיף ללכת בדרך האמצע: לא להיות מאמין קיצוני ולא כופר קיצוני. אני מאמין באמונה שלמה בדברים שהתורה אומרת אבל אינני מרגיש חובה להאמין בכל סיפור שמספרים על קברי צדיקים או על צדיקים. אני לא אתעקש לכפור בכל דבר, אבל לפעמים אפשר, כאמור, להסביר בדרך טבעית מה שנראה כמופת ולהפוך אותו למציאותי יותר.
שאלה: פצוע דכא: הרב, נולדתי עם אשך אחד פגוע ובגיל יום הוציאו לי בניתוח את האשך הפגוע. האם אני נחשב לפצוע דכא? חשוב להדגיש כי אני כן יכול להוציא זרע.
תשובה: לשואל: שאלה זו היא אכן שאלה חמורה ואולם יש מקום רב גם להקל אבל את זה יש לעשות בבירור פרטי עם רב כדי לבדוק את כל הפרטים בכל מקרה ומקרה. הרב אריה שטרן ראש מכון הלכה ברורה
שאלה: מה לעשות בחופש?: אהלן! כידוע יש עכשיו הרבה חופש מהבגרויות, ולעיתים אני מוצא את עצמי, אחרי שלמדתי, עם רצון עז ללכת ולעשות משהו, ממש דירבון מטורף, הבעיה היא, שאני לא מוצא! החבר ה שכן עושים משהו, הם במעגל חברתי מאוד סגור, כך שממש בלתי אפשרי לצאת איתם. לעיתים גם מרוב שיעמום לערי היצר גובר, וזה יוצר עוד בעיות. אני מרגיש מבוזבז באופן טירוף! מה עושים?
תשובה: כל כך משמח לקבל כזו שאלה! כל כך לא מובן מאליו, שאם יש זמן פנוי אז רוצים לעשות משהו מועיל וערכי, ואם אצלך יש כזה רצון טבעי וחזק, אז באמת כל הכבוד. אתה גם צודק, שכאשר ממלאים את היום בעשיה חיובית, זו הדרך הטובה ביותר כדי להתמודד עם כל מיני פיתויים. אני מצרף לך קישור לאתר של הארגון  באורו נלך, שהם מומחים בריכוז מקומות להתנדבות בכל מיני תחומים. גם לבתי ספר וגם לאנשים פרטיים עם רצון טוב כמוך. גם במהלך כל השנה, וגם בצורה מרוכזת בחופש הגדול. אני מקווה שתמצא שם את מבוקשך: בהצלחה, אבישי batelam gmail.com
שאלה: זוגיות: לנמעים. יש לי חבר דתי כבר שנה ו-4, הכרנו בצבא כשאני מסורתית. ברוך השם התחזקתי. אחרי הרבה זמן,כפי שאתם רואים, אנחנו עומדים לפני ההחלטה אם להתחתן. חשוב לציין שאני רציתי להתחתן ממש כמה חודשים מתחילת הקשר, ולו היו כמה בעיות שהקשו עלינו מאוד אבל ברוך השם נפתרו. אני כל כך אוהבת אותו הוא אדם כל כך רגיש, אכפתי, מתחשב, אמין, גם אחרי שנה ו-4 הוא לא מפסיק להרעיף אהבה וכידוע אהבה היא תולדת הנתינה אז חשוב לי,גם בשביל עצמי, להגיד שאני אוהבת אותו לא בגלל שהוא נתן לי כל כך הרבה אלה בגלל שאני נתתי הרבה וזה היה לי כל כך כייף וטבעי. פתאום כעניין החתונה התחיל להיות יותר על הפרק בזמן האחרון ויש לי סימנים שההצעה מגיעה בזמן הקרוב,.הדברים התהפכו. פתאום מפריעים לי בו דברים שמעולם לא הפריעו לי. מעולם לא הפריע לי שהוא אשכנזי ואני ספרדיה, אולי הוא לא מספיק דתי, הטון דיבור, ההליכה, הוויות פנים. ועוד דברים הזויים שמעולם לא הפריעו לי שמפרים לי את השקט הפנימי שלי. ממש חרדה. פתאום אני מרגישה שאני לא אוהבת אותו, השיחות שלנו יותר קצרות, לא מתגעגעת, לא נמשכת, מרגישה סוג של מיאוס,רוב הקשר שלנו לא שמרנו נגיעה אז פתאום אני חושבת שאולי המגע עיוור אותנו ושעכשיו אני פשוט רואה את האמת. וקשה לי מאוד עם המחשבות האלו, יכול להיות ששנה ו-4 הייתי עם מישהו שלא באמת אהבתי. אולי כשהוא לא היה יכול להציע לי אז כי היו כמה דברים שמנעו ממנו שהיו לנו מאוד קשים וזה היה בלתי מושג אז כל כך רציתי, ועכשיו כשזה קרוב אז אני בעצם לא רוצה.בוחנת אותו על כל דבר ופתאום לא תמיד אוהבת את מה שאני רואה. אבל אני רגילה אליו ולא רואה את חיי בלעדיו. הייתי בפגישה אצל יעץ זוגי שאמר שאני חרדה וזה מצב לגיטימי והחרדה תלווה אותי לאורך כל תקופת האירוסין ואולי גם אחרי וגם דיברתי עם נשואה טריה שהרגישה אותו דבר והיום הכל ר איתה, אבל היא שמרה נגיעה עם חבר שלה כל הזמן לפני החתונה אז אולי אנחנו לא אותו מקרה. יש בי את הפחד שאולי אני פשוט לא אהיה מאושרת, שתעבור החתונה ונלך לביתנו ואני אבכה בלי סוף וחס ו זה יוביל לגירושים מוקדמים. אשמח ללבן את הדברים ולשומע מה יש לכם לומר בנידון. זוהי הרגשה שזרה לי מאוד.
תשובה: ב"ה, אשמח לעזור לך בפלפון 052-7710491 דני ארגמן
שאלה: חלב עזים: חלב עזים תוצרת מחלבת משק צוריאל בהשגחת הרבנות האזורית בקעת הירדן. מה ידוע על חלב זה, האם הוא מכיל חלב עזים בלבד או שמכניסים לו כל מיני רכיבי חלב מחו"ל וכדומה? אודה על תשובתכם. וכן מה לגבי חלב עזים ממקורות אחרים, האם ידוע לכם? ב ישראל
תשובה: הכל תלוי בהכשר, במידה והוא מהדרין אין עירוב של חומר חלבי שהוא אינו עשוי מחלב ישראל. כאשר המוצר אינו ברמת כשרות מהדרין אזי יתכן שכן משתמשים בחומרים על בסיס חלב גוי, וכן יתכן שהסיבה היא אחרת כגון חלב שנחלב בשבת באיסור. למשל באתר של רב תנובה יש פירוט על כל מוצר וכאשר הוא אינו מהדרין אז מצוין שם למה. לגבי המוצר שאתה שואל עליו אין אפשרות לדעת מדוע הוא אינו מהדרין אא"כ שואלים את המשגיח או הרב נותן הכשרות.
שאלה: איך לכפר על גניבה?: אני לא יודעת כלכך לאיזו קטגוריה השאלה נכנסת, אבל אני חושבת שהכי קרוב זה תורה ומצוות אז ככה. לפני יותר משנה עזרתי למישהי לגנוב סחורה מהשוק. רציתי לשאול איך אפשר לכפר על המעשה? הסחורה לא אצלי בבית, אני לא יודעת מה השווי שלה, מאיזה חנות גנבנו, ומי בעליה של החנות. איך אני מכפרת על הגניבה? :-)
תשובה: תהיי בריאה, הרמבם בהלכות תשובה כותב שזה מהמקרים בהם לא ניתן לשוב בתשובה. לכי למי שהיתה שותפה שלך לגניבה או שתחזרי לאותו איזור ותזכרי באותה חנות - אין שום דרך בעולם לחזור בתשובה בלי לבקש מחילה מבעלי החנות בניתיים - אין לך אלא להתפלל שאולי בעלי החנות ימחלו לך על כך. את יכולה להרבות מחילה לכל מיני אנשים שאת חושבת שלא מגיע להם ואולי זה יתן בליבם. בהצלחה דוד לוי 098987548
שאלה: ספר כבוד המלכים: האם מותר לקרוא את הספר כבוד המלכים? והאם זה נכון שלמלך שלמה ולמלכת שבא היה ילד, וכשהילד הזה גדל וביקר את המלך שלמה שלמה הביא לו בטעות את ארון הברית האמתי. במקום דגם? ועד היום ארון הברית נמצא בכנסייה באתיופיה?
תשובה: זהו ספר שמתאר את שורשי הלאומיות של האתיופים הגויים. הם מספרים סיפור שאין לו כל שורש לא בתנ"ך ולא בהיסטוריה. אלו שקרים שמבססים האדרת העם האתיופי על חשבון שנאת ישראל. יש שם אמנם התייחסות למלכות שלמה אבל בפועל מדובר על סוג של אמונה נוצרית שביסודה יש שנאת יהודים גדולה. נראה לי שהספר שייך למשפחת ספרי המינים שאין לקרוא בהם. להלן ציטוט קצר מתוך מאמר של אלי אשד על הספר: במידה רבה ניתן להגדיר את "כבוד מלכים" ככתבי הקודש החילוניים של אתיופיה ואלו הנותנים לאתיופים את הזהות העצמית שלהם ביחס לשאר העולם..אלו הם דברי הטפות דתיות מתלהמות שיהיו ברורות רק לכהן דת אתיופי על עליונות האמונה והממלכה האתיופית בעולם מחד ועל נחיתותו והצורך בהשמדתו של עם היהודים מאידך. באחד הקטעים המסיימים את הספר יש קטע מבעית במיוחד שבו מלכי הנוצרים אתיופיה ו"רומא" (ביזנטיון ) יצאו (בלשון עתיד אין זה ברור עם המחבר מתכוון לאירוע שקרה בעבר או יקרה בעתיד) להילחם ביהודים "אויבי האלוהים" ויכלום ולאחר שזה בוצע "ויטקסו עצה "איך לא יחיו את היהודים (ע  284) בהיגיון של הסיפור הכוונה היא מן הסתם לגנוסיד של כלל היהודים בכל העולם ואולי באיזה גירסה של הספר שלא השתמרה היה מעין מרשם קדום איך לבצע רצח עם ביהודים. כמה מאות שנים לפני המיין קאמפף של היטלר.
שאלה: בד  ץ KF: ברצוני לדעת האם בד"ץ KFלונדון מותר לספרדים מחמירים וכן OU? אשמח לתשובה בקרוב, תזכו למצוות, חג שבועות שמח,
תשובה: כמעט כל גופי הכשרות הגדולים בחו"ל למעט בד"ץ מנט סטר ואיגוד הרבנים ווסטהיים אינם מקפידים על בישול ישראל לפי מרן, וכאן צריך משנה זהירות כי הרה"ר נותנת אישר גם על מוצר שהבישול שלו הוא רק לפי הרמ"א (אשכנזים).
שאלה: יציאה לחיים - איך אני אדע שאני מוכנה לנישואים?: אז רציתי לשאול לגבי משהו שמעסיק אותי ואת חברותיי בזמן האחרון. יכול להיות שזה ישמע קצת מוזר, ואפילו קצת בל"חי. אבל באמת שדיברנו על זה כמה בנות מהחדר (באולפנה), על כל העניין הזה של היציאה לחיים וכו. שבכלל, זה נושא קצת מלחיץ. וכמובן, הגענו לנושא הזה של חתונה! ) והתחילו פתאום להתעורר לנו כל מיני שאלות על זה.ובאמת שרצינו לדעת איך יודעים שאני בשלה לחתונה? מהו הגיל המתאים לכך? האם אפשר כבר עכשיו לצאת לדייטים, או שעדיף לחכות לשירות או לשנת מדרשה? איך אני בכלל אוכל לדעת שמצאתי את האחד שאוכל לחלוק איתו בעז"ה את חיי וכו? אמנם דיברו איתנו כמובן על זה באולפנה (במיוחד במסגרת שיעורי הבית היהודי, ובסמינריון), אבל פחות התמקדו על הדברים האלו (מתוך כל המכלול הגדול של יציאה לחיים ), ובזמן האחרון הם התחילו יותר להתעורר אצלנו.:P אז, אני מקווה שלא הפצצתי יותר מידי בשאלות, ואשמח לתשובה.:)
תשובה: לך יישר כח על השאלה ועל הבירור החשוב. האמת היא, שיש בנושא הזה כל מיני דעות, ואני הכי מתחבר לדעה שהמדד העיקרי הוא - מה את מרגישה. את יכולה וצריכה לחשוב בשקט עם עצמך- מה את מרגישה לגבי בניית חיים משותפים, הקמת בית בישראל, ילדים וכו. האם זה מלחיץ אותך, או אדרבה, את מרגישה שזה אתגר מתבקש. האם זה נראה לך כרגע טבעי והגיוני, או משהו שלא קשור בכלל לחיים שלך. אין בזה  כללים, אלא כל אחד לפי מהלך החיים שלו. לזה אני רוצה להוסיף שתי נקודות. קודם כל, אחד הכללים החשובים בחיים, זה להשקיע בכל דבר בזמנו. כרגע יש לכם בגרויות, ושנה הבאה שירות לאומי, אז מתבקש בשלב הראשון להשקיע בהם את הכוחות. בע"ה זה ברור שגיל 18 הוא צעיר, ובאמת הוא הזמן להמשיך את הבניה האישית, את התרומה לעם ישראל וכן הלאה. דבר שני, צריך להיות מודעים גם להבט הכלכלי. כלומר, יתכן בהחלט מצב שהאדם מוכן לגמרי לנישואים, אבל אין לו תמיכה כלכלית מבחוץ, ובשביל לבנות בית כראוי עליו להשקיע בעתיד הכלכלי שלו, (לימודים, נסיון בעבודה וכו ). מצד שני, זה באמת בעייתי לדחות נישואים רק בגלל הנימוק של הכסף, ולכן כאשר הוא קיים, כדאי מאד להתייעץ באופן אישי מה הכי נכון לעשות ואיך הכי נכון לפעול. ברכה והצלחה טוביה tsbias1 gmail.com
שאלה: כיבוד אב: שמי עדן ואני עוד מעט בת 20, ובעוד חצי שנה אתחתן בעז"ה. שתי שאלות מטרידות אותי בזמן האחרון, האחת, האם אחרי הנישואין, כשאהיה בימי נידה, אוכל לגעת באבי ולנשק אותו? שאלה שניה, הקשורה יותר לכיבוד אב. בכל יום שישי אבי נוהג להסתפר בבית בעצמו, ולאחר התספורת, הוא מבקש ממני לגלח לו את השערות שנשארו לו על העורף בעזרת סכין גילוח. אני יודעת שיש איסור חמור לפגוע בגופם של ההורים, וכשאני מגלחת לו בסכין יש חשש גדול שירד טיפה דם. האם מותר לי לעשות את זה? ב רבה והמשך יום טוב!
תשובה: ראשית, שיהיה בשעה טובה ומוצלחת, ותחיו חיים בריאים וטהורים. א. לא ישתנה שום דבר בקשר בינך ובין אביך, ומה שמותר לך היום - יהיה מותר גם אז, גם במצב נידות. ב. בשל העובדה שאין סיבה שתמיד ירד דם ובדרך כלל לא - הדבר מותר, ואם יקרה - זהו מקרה של "דבר שאינו מתכוון".
שאלה: היחס לגויים: הרב מה היחס הראוי לגויים בימינו, האם הם "ראשית גויים עמלק"? השם מצפה שנתנגד לגויים, מה בעצם אמור לקרות פה? מלחמות?
תשובה: היחס לגויים הישרים הוא של אהבה ושותפות. יש בגויים הרבה חסד ואור, ואנו כאומה אלוקית מבקשים טובתם. עם רשעי הגויים אנו במלחמת תרבות, הם מבקשים לכבות אורו של עולם ואנו מבקשים להרבות מוסר ויושר, תורת ד  וקדושה. עיקר ההשפעה בתיקון עולם במלכות שדי היא בבניית תרבות הקודש במדינת ישראל, שתהיה אור לגויים, מדינה שתממש את האידיאלים האלוקיים הגנוזים באומה ובאנושות.
שאלה: חלוקת הברכות: בס ד לרב. ברצוני לדעת מדוע ישנה חלוקה בברכות שאנו מברכים? לדוגמא- מזונות אדמה שהכל ועוד. ולא מברכים פשוט שהכל על כל המזון? ב מראש, שירז
תשובה: ב"ה, כדי לתת שבח לבורא עולם על כל סוג של הנאה, כך גם האדם מתרגל להתבונן על כל החסדים שה  עושה עמו. דני ארגמן
שאלה: הלכות צניעות: תלמידות אולפנא בכיתה ט הניגשות לתחרות בכימיה ולצורך כך צריכות לעלות על במה בפני קהל מעורב בהצגה של עד 7 דק המציגה את נושא הפרוייקט שלהם בכימיה בצורה מעניינת ויצירתית. כיצד, האם ראוי ובאיזה אופן לעשות זאת? (יש לציין שמבחינת נהלי התחרות חייבות הבנות לעלות על הבמה, וכן שההצגה שלהן אינה בתלבושות מיוחדות וכדו אלא בבגדים רגילים והן מציגות סטואציה רגילה מחיי היום- יום בדיבור ביניהן ללא תנועות מיוחדות וכו )
תשובה: דווקא כאן המקום להיות באמת יצירתיות: אפשר לעשות תאטרון צללים - להציג מאחורי סדין כך שרואים רק את הצללים - יש לתאטרון כזה יתרונות: אפשר להראות גדולים מהמציאות או קטנים מהמציאות. אפשר "להוציא" דברים מכל מני מקומות מוזרים. אפשר לעשות תאטרון בובות - יש הרבה דרכים של תאטרון בובות. יש גם תאטרון מסכות ועוד אפשרויות מגוונות ומיוחדות. בהצלחה!
שאלה: סטאז: האם מותר לי לעשות סטאז בבית חולים בשבת? האם מותר לסוע עם גוי של שבת? המדריכה אמרה שלא נקבל הפקדה של חולים.
תשובה: לך ברור שחובה שבית החולים יתפקד בשבת ברור שלא כל מלאכה מותרת לעשות בבית החולים בשבת (כביסה, גינון וכד ) גם לא כל מלאכה מותרת בכל אופן שהוא. נושא נוסף ונפרד היא ההגעה לבית החולים בשבת? האם בסטאז  את מחליפה בעל תפקיד או רק נוספת עליו והוא מסתכל כיצד את עושה זאת (ואז העשיה היא בשבילך ולא בשביל בית החולים שהיה מסתדר בלעדייך) לתשובתך דרושים פרטים רבים החל מסטז  במה? רפואה חשמל או כל מקצוע אחר. מה תדרשי לעשות בבית החולים בשבת? האם את עושה שם דבר חיוני היכן בית החולים האם ניתן ללכת ברגל באופניים האם יש לשם עירוב איזה משמרת את צריכה לעשות מה מצב המטופלים שם? מה הכוונה לקבל הפקדה של חולים? האם הנהג הגוי נוסע בכל מקרה או רק בשבילך סיכום שאלות כאלו מורכבות דורשות פרטים רבים ולכן בבקשה תתקשרי אלי 098987548 חג שמח דוד לוי (בחלק מהנושאים יש הבדל בין חג לשבת)
שאלה: בשר וחלב - טענה קראית: דוגמא טובהלדעתם מהתורה לכך שאין איסור על בשר וחלב, מהתקופה שלאחר מתן תורה ניתן למצוא בשירת האזינו: "ירכבהו על-במתי ארץ, - - ויאכל תנובת שדי וינקהו דבש מסלע, - - ושמן מחלמיש צור. חמאת בקר וחלב צאן, - - עם- חלב כרים ואילים בני-בשן ועתודים, - - עם-חלב, כליות חטה " כיצד עונים על כך? והרי מתוארת פה סעודה של בשר עם חלב? ב
תשובה: לא הבנתי היכן מוזכרת אכילת בשר עם חלב, (גם השמן עם בדבש לא הולך כל כך טוב ביחד) אבל לו יצויר שזו הכוונה אין כאן בעיה כי באמת מהתורה האיסור לאכול הוא רק בשר וחלב שבושלו ביחד שנאמר "לא תבשל גדי בחלב אימו" אם הם לא מבושלים - מהתורה מותר לאכלם ביחד (וחכמים אסרו זאת). אייל משה
שאלה: בשר וחלב - טענה קראית: דוגמא טובהלדעתם מהתורה לכך שאין איסור על בשר וחלב, מהתקופה שלאחר מתן תורה ניתן למצוא בשירת האזינו: "ירכבהו על-במתי ארץ, - - ויאכל תנובת שדי וינקהו דבש מסלע, - - ושמן מחלמיש צור. חמאת בקר וחלב צאן, - - עם- חלב כרים ואילים בני-בשן ועתודים, - - עם-חלב, כליות חטה " כיצד עונים על כך? והרי מתוארת פה סעודה של בשר עם חלב? ב
תשובה: מוצרי החלב מוזכרים תחילה. ועוד י"ל שתיאור המוצרים בפסוק הוא לתפארת המליצה בלבד, וראיה לכך- אם תצרף יחד את כל המוצרים הנזכרים אין לך אדם שנפשו לא קצה בערבוביה שכזו בסעודה אחת
שאלה: להפריש מאיסור: מדוע נפסק בהלכה שמותר לומר דין תורה בבית המרחץ כדי להפריש אדם מאיסור הרי אסור לחטוא ואפילו חטא קטן כדי שחברך לא יעבור על איסור גדול וכל שכן כאן שהאיסור שוה ויש אומרים שהוא מן התורה והיה מחניך קדוש!?
תשובה: ב"ה, זה לא דבר תורה אלא הוראה, אל תעשה כך וכך, דני ארגמן
שאלה: ל: ירד היום גשם ואנחנו בחודש סיוון מה זה אומר?
תשובה: בס ד כל זמן הוא טוב לחזור בתשובה אך זה שירד גשל משמעו שהיו עננים וירד גשם. שמעתי ממספר רבנים שמה שנאמר בוהיה עם שמוע מדבר על הכלכלה באופן כללי ולאו דווקא על הגשם. יותר ראוי לשאול- יש משבר כלכלי, מה זה אומר? הרב אביע ד סנדרס
שאלה: נרגילה: האם טבק של נרגילה עשוי להיות לא כשר? (כי על האריזה אין כשרות מסוימת)
תשובה: בס ד אין צורך בכשרות. דרך אגב- נרגילה זה לא בריא ויכול להיות שיש איסור על נרגילה מבחינה זו. הרב אביע ד סנדרס
שאלה: כשרות אולם: האם גן אירועים "שורש " עומד תחת השגחתכם? האם הכשרות שם מהודרת? מה רמת הכשרות שם? מאוד מאוד
תשובה: איננו נותנים הכשר לאולמות אירועים. לשאלתך אנא צרי קשר עם מנהל הפיקוחים 052-5665262
שאלה: עגינות: לכבוד הרבנים שליט"א לענ"ד הפתרון הוא פשוט: כל נישואין יהיו על תנאי שבי"ד מוסמך לא פסק שהזוג חייב להיפרד. ולכן אם בי"ד מוסמך יפסוק כך, אחרי כל הניסיונות ל בית או גט - הנישואין ממילא יבוטלו מלכתחילה. כך אין צורך בהסכמים וכד והכל בידי הרבנות. אבקש התייחסות. וכוט"ס
תשובה: יש דיונים בפורומים רבים כיום בנושא תנאי בקידושין. ברם נושא זה מצריך הסכמה רחבה של פוסקים וכן פעילות מול בתי הדין ואנו עדיין רחוקים מזה. תמיכה בהסכמי קדם נישואין הינה הצעד הראשון בפתרון בעיות בתחום זה ובעתיד נתעסק בנושאים נוספים שעשויים לפתור בעיות. חג שמח (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: הכשרת מטבח: עברנו לאחרונה מכשרות רבנות מהדרין (לאו דוקא מהמומלצים) לכשרות מומלצת ברמת בד"צים קהילות. האם אנו חייבים להכשיר את הסירים והתנור לפני שנזמין חברים שמקפידים על כשרויות הגבוהות.
תשובה: לא צריך להכשיר
שאלה: הלכות מזון כלליות שבכלליות: למשיב, ברצוני לדעת היכן אוכל ללמוד במדויק על איזה סוג מזון מברכים ומתי, מי מברך, האם ישנן ברכות שאישה לא צריכה לברך, מתי נוטלים ידיים ומתי לא, מה זה בדיוק ברכת המזון והאם זה כולל ברכה אחרונה, למה יש כאלה שמנשקים את ידיהם אחרי הסעודה ועוד המון שאלות נוספות באותו נושא. איני יכולה ללכת ללמוד במדרשה ולא מצאתי אתר כזה שמרכז את כל המידע הזה מהתחלה עד הסוף. אולי תוכלו לעזור לי? חודש טוב והמון מראש!
תשובה: בס ד אני מצרף לינק לספר של הרב מלמד על ברכות הרב אביע ד סנדרס
שאלה: דתיים לאומיים  חרדים: הרב, למה הציונות הדתית נתפסת כ"לייט" לעומת החרדים? חבר שלי הוא דתי לאומי, ואני התחזקתי וחזרתי בתשובה עם הקשר שלי איתו ברוך השם. אני מתקשה לשייך את עצמי לזרם מסויים. חרדית אני יודעת שאני לא אהיה, בגלל שכל עניין המעורבות החברתית, לימודים גבוהים, טיולים בארץ ומימוש עצמי אלו הם דברים שמאוד חשובים לי ולפי מה שהבנתי לא כל כך מבורכים בקהילה החרדית, אבל אני חושבת שאני יותר מזוהה עם הציונות הדתית, אם כי אני מוצאת את עצמי מבקרת ולא מסכימה עם כמה דברים. אני מרגישה שהם מוותרים על הצביון הדתי שלהם לא פעם בשביל החילונים. דבר שאפשר לראות שקורה בפוליטיקה כל עניין הנישואים בין בני אותו מין ועוד דברים. כמובן שיש לבוא לקראת החילונים וכל עניין הקירוב רחוקים וקידוש השם, (הלוואי שביום אחד כולם היו יכולים להתקרב לבוראם ולשמור לפחות שבת) אבל יש דברים שהם יהרג ובל יעבור מבחינתי שאסור שיקרו בארצנו הקדושה. אני מודעת למורכבות הדברים ואולי טיפה תמים מצידי להחזיק בדעה שכזו. קשה לי לתייג את עצמי וכשישאלו אותי מה אני לא בטוח שאדע להגדיר. ולסיום אשאל? האם אני מוותרת לעצמי, בהתחזקות שלי בזה שאני לא בוחרת להיות חרדית? מקווה שהייתי מובנת. מראש על ההיענות.
תשובה: אין כל חובה להיות מגזרי. הרב קוק בזמנו כתב מאמר קצר שנקרא "מסע המחנות" ובו הוא מסביר עד כמה הענין המגזרי מזיק לעם ישראל ולאמונת ישראל. הרב קוק תומך שם באופן ברור בביטול המגזרים. אני ממליץ לך לקחת את הטוב מכל מגזר: ללמוד תורה ולשמור מצוות כמו החרדים. לאהוב את עם ישראל וארץ ישראל כמו הדתיים - ציונים. להיות מעורבת חברתית, מטיילת ומגשימה את עצמך כמו החילוניים.
שאלה: האם להמשיך ללכת לסניף ולהתפשר?: לכם צוות קודם כל רציתי להודות לכם על עבודת הקודש שאתם עושים ככל יום וכל עת וכל שעה באמת ישר כוח! שאלתי היא בקשר תנועת נוער. בזמן האחרון אני מרגישה שהסניף שאני נמצאת בו אינו מתאים לי. אני מרגשיה שרמת הדת שלו קצת רדוד ושאני רוצה להיות בו אני מרגישה שאני צריכה להתפשר על כל מיני דברים כגון היחס להלכה יחס לבנים וכו ואני לא יודעת מה לעשות מבחינה אחת אני שוקלת לעזוב אותו אך ככה לברוח מהקשיים או להשאר בו אך להתפשר על כל מיני דברים שלפי דעתי אין עליהם פשרה ולעמוד על דעתי ותמיד אהיה שונה. מצד אחד אני חושבת שסניף זה דבר מאד משמעותי ואין לוותר עליו אך מצד שני האם בשבילו אוותר על עקרונות החשובים לי?? אשמח מאד אם תיעצו לי מה לעשות. מראש! (קצת פרטים על הסניף הוא סניף עם בנים בנות אך בקבוצות נפרדות אך יכול להגרם קשר בינהם ולקבוצה הגדולה שבה אני נמצאת ישנם פעולות משותפות.)
תשובה: לך יקרה!! יישר כוח על שאלתך. את מאוד מחוברת לעצמך, מקשיבה לעצמך, קשובה, ועם יד על הדופק לגביי החיים שלך   שנזכה כולנו ללמוד ממך!!! לשאלתך: הרבה פעמים בחיים יש לנו שני קולות. האחד, למשל, אומר, לעזוב את הסניף כי הוא "לא מתאים", והשני, אומר, לא לעזוב, כי זה נקרא לברוח מקשיים. האמת היא, שלא תמיד הבחירה ב"לעזוב"   משמעותה היא "לברוח מקשיים". מדוע? כי בחירה ב"ללכת" אינה תמיד בחירה של בריחה אלא לעיתים היא פשוט בחירה נבונה של אמירת "לא". לעיתים צריך לדעת לומר "לא" בחיים. כמו ה"כן", גם ל"לא" יש מקום ותפקיד. ובקשר לסניף שאת נמצאת בו עכשיו: הייתי מציעה לך שתתני מקום למה שאת מרגישה. שתקשיבי לתחושות שלך שלא מתאים לך. חשוב לך לא להתפשר על דברים הלכתיים, וזה דבר טוב, שייתן לך הרבה ברכה ושפע מאת השם בחיים שלך   בעזרת השם. ובכל אופן   סניף הוא דבר מאוד משמעותי. אני מסכימה איתך. ולכן, כדאי לחפש חלופות: א. האם אפשר למצוא בקרבת מקום סניף שהוא נפרד יותר ומתאים יותר? אם כן   אולי עדיף לבחור בסניף ההוא. ב. האם אפשר ליצור בתוך הסניף הזה "קבוצה תורנית" של בנות שנמנעות מפעולות מעורבות באופן עקבי? ג. האם יש לך רעיון אחר כיצד לא לוותר על העקרונות שלך "במילימטר" וביחד עם זאת לתרום ולהדריך? לפעמים, מגלים שישנן חלופות טובות, ברגע שמחפשים אחריהן. אם לא הצלחת למצוא חלופה טובה   אזיי, הייתי מציעה לך ללכת אחרי התחושות, ולעשות הצעד שליבך אומר לך שהוא נכון   זאת אומרת, לבחור לעזוב. אולם, מתוך תקווה, וחיפוש, אחר משהו חלופי שייתן את אותו התוכן בכלים שמתאימים. אני מברכת אותך בהצלחה בכל התחומים, מתוך הערכה גדולה לשמירת ההלכה האיתנה והחזקה שלך!!! רינה,
שאלה: בדיקת בצל יבש: מהי ההנחייה לבדיקת בצל יבש בימים אלו של השנה (חודש סיון האם ההנחיות הינן כפי שפורסם באתר? וחג שמח
תשובה: להלן הנחיות בנושא
שאלה: מלאכת מבעיר: הרב אני מעונין לדעת את המקורות בשו"ע למלאכת מבעיר ומכה בפטיש עמית
תשובה: עיין טור ב"י וב"ח בהצלחה
שאלה: כיפה:!! הייתי מעונין לדעת האם זה חובה לשים כיפה?
תשובה: בס ד כיסוי ראש לגבר הוא חובה, אין שום מניעה לשים כובע ולא כיפה. אמנם באגרות משה מופיע שזה מנהג- אך בימינו שהכיפה הפכה לסמל של יראת שמים- ראוי ללכת עם כיפה דווקא. הרב אביע ד סנדרס
שאלה: צפייה בשיעורי תורה: האם צפייה בשיעורי תורה נחשבת למצווה כלימוד תורה?
תשובה: בוודאי. לימוד תורה נעשה בכל מדיה אפשרית, ובכל זמן, "בשבתך בביתך ובלכתך בדרך.".
שאלה: עבודת המידות: על איזה ספר הרב ממליץ לעבודה עעל המידות?!
תשובה: קשה לענות על שאלה זו. על כל אחד משפיע משהו אחר, וכל אחד מתחבר להארה אחרת שבאה מספר מידות אחר. יש המושפעים מסיפורים על רבנים, ויש מהשולחן ערוך כחלק מעבודת המידות שלהם. מאיפה אני מציע להתחיל? אולי ההצעה הפשוטה ביותר היא להתחיל בפרקי אבות. שם מצוי בסיס עבודת המידות שלנו. האם זה לא נראה הטוב ביותר?
שאלה: חזנות בימנו: לגבוד הרב הנני לומד בימים אלו חזנות וגם לומד על הלכות שליח ציבור ורצתי לשאול מספר שאלות 1) האם מותר תוך כדי חזרה עם מקהלה לחזור על קדיש או על ברכה שנגמרת באמן? 2) האם זה ר כאשר אני נושא את התפילה ל המדינה (הלחן של סול זים) לבצע אותה לפי הביצוע הנהוג לפי רוב החזנים או לוותר על חזרה על המילים? 3) אני בעצמי משתדל לדייק במילים אך קורה כאשר אני שר עם הקהל ישנם טעיות נפוצות, האם עלי "לזרום" עם הקהל או שעלי ללכת ברכי שאשמח למקורות
תשובה: ראשית, שיהיה בהצלחה. אני לא בטוח שהבנתי את כל מרכיבי השאלה. אענה לפי מה שהבנתי, ואם התשובה לא עונה לשאלה   אנא שוב: א. כמו נער שלומד לבר מצווה   מותר לומר את הברכה כאשר היא תרגול ווקאלי בלבד ואין בה דבר הקשור ליציאה ידי חובה. יחד עם זאת, נראה לי שטוב למעט בכך, כדי שלא לשחוק את הרגישות לברכה לבטלה. ב. אין בעיה לחזור על מילים בקטעי תפילה שאינם קשורים ליציאה ידי חובה. גם ב"יקום פורקן" הדומה מבחינה זו לתפילה ל המדינה   מותר לחזור. ג. אין להשריש טעויות, ויש ללכת בדרכך, כחלק מדברי ח על האחריות לדברי התורה כראוי (מחה תמחה את זכר (שני קמצים) עמלק, וכו ).
שאלה: קימה בפני רב  כתיבת : כשהרב שלי נכנס בבוקר לבית המדרש אני צריך לעמוד? ומה לגבי כשנכנס ראש הישיבה? ומי המציא את זה שרושמים?
תשובה: א. בוודאי שיש לעמוד בפני תלמיד חכם שנכנס לבית המדרש. ב. המנהג לכתוב כך בראש העמודים קיים רק כמאה שנים, והוא מנהג חדש. נראה לי שהתחילו בזה כדי לבטא את הרעיון שאנו יודעים את ד  בכל הדרכים שלנו, גם בכתיבת מכתבים.